Traunreut

Traunreut (en bavaro Traunreit) ye una ciudat situada en o sud-este de Bavera, Alemanya, en a rechión de l'Alta Bavera y en o districto de Traunstein.

Traunreut se troba en o corazón d'a rechión de Chiemgau entre as ciudaz de Múnich y Salzburgo, alto u baixo a 10 km a l'este d'o Chiemsee, 25 km a o norte d'os Alpes, y 35 km a l'ueste de Salzburgo. A suya población ye de bels 21.000 habitants. Entre as empresas que se troban en a localidat son Siteco Beleuchtungstechnik GmbH (iluminación), Dr. Johannes Heidenhain GmbH (dispositivos de control), BSH Bosch und Siemens Hausgeräte (electrodomesticos) y atras mas chicotas.

Historia
En 1938 s'establió a fabrica d'armamento d'a empresa "MUNA St. Georgen" en os arredols d'o lugar de St. Georgen, en o puesto a on que hue se troba Traunreut.

O municipio de Traunreut s'establió en 1950. En 1960 Traunreut se convirtió en ciudat, y en 1978, dimpués d'a reforma d'o gubierno local, as dica alavez localidaz vecinas de Traunwalchen, Stein - Sankt Georgen y Pierling pasoron a fer parti d'o municipio de Traunreut. Dende 2008 Traunreut ye a localidat mas gran d'o districto de Traunstein.

Vinclos externos
  Pachina oficial

Categoría:Localidaz d'o districto de Traunstein